Henricus I (comes Campaniensis)
Henricus Blesensis (natus anno 1126; Trecis mortuus die 17 Martii 1181), filius natu maximus Theobaldi et Mathildis Carinthiensis, fuit (patre anno 1152 mortuo) comes Blesensis et Campaniensis, primus huius nominis. Anno 1147 iuxta regem Ludovicum VII in secunda expeditione sacra ad Orientem iit. Rursus anno 1179 per Brundisium Hierosolyma profectus est cum Petro de Cortiniaco et Philippo Drocensi; regrediens autem a sultano Iconiensi Clitzasthlan captus est. Ab imperatore Manuel redemptus est, sed mox Trecis reditus mortem obiit. Henricus in matrimonium duxit Mariam, regis Ludovici VII et Alienorae filiam, et ex ea genuit: Henricus, patris successor in comitatu Campaniensi, rex Hierosolymitanus Maria quae Balduino imperatori Latino nupsit Scholastica quae Guillelmo IV Matisconensi nupsit Theobaldus, fratris Henrici successor in comitatu Campaniensi